**Metamorfoză**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ploua

cu durere

peste florile

din grădina ascunsă

a inimii mele.

Căutam resturi de soare

sub pietrele adâncite

în covorul de petale

în timp ce

în semilună

mă desena

greutatea vieţii

ce port în picioare .

Iar lacrima

sufletului rănit

se împletea

cu stropii reci

din ploaia-asurzitoare.

Învinsă,am evadat

într-un somn

fără culoare.

Am visat omizi.

Şi m-am trezit

cu fluturi în jurul meu.

19.04.2015